open-index/open-wikipedia-markdown huggingface dataset:
واہلہ (زوجہ نوح)

نوح علیہ السلام کی بیوی کا نام **واہلہ** یا والہہ تھا۔

## اسلام میں
نوح علیہ السلام کی بیوی کا نام **واہلہ** یا والہہ تھا۔
اس کا ذکر قرآن میں یوں آیا
اللہ نے ان لوگوں کے لیے جنھوں نے کفر کیا ہے نوح (علیہ السلام) کی عورت اور لوط (علیہ السلام) کی عورت (واہلہ اور واعلہ) کی مثال بیان فرمائی ہے، وہ دونوں ہمارے بندوں میں سے دو صالح بندوں کے نکاح میں تھیں، سو دونوں نے ان سے خیانت کی پس وہ اللہ (کے عذاب) کے سامنے ان کے کچھ کام نہ آئے اور ان سے کہہ دیا گیا کہ تم دونوں (عورتیں) داخل ہونے والوں کے ساتھ دوزخ میں داخل ہوجاؤ۔

عبداللہ بن عباس فرماتے ہیں کہ کسی نبی کی بیوی کبھی بدکار نہیں رہی۔ حضرت نوح (علیہ السلام) کی بیوی کے بارے میں کہا جاتا ہے کہ وہ اپنی قوم کے جباروں کو ایمان لانے والوں کی خبریں پہنچایا کرتی تھی۔ اور حضرت لوط (علیہ السلام) کی بیوی اپنے گھر میں آنے والے مہمانوں کی اطلاع اپنی قوم کے بداعمال لوگوں کو دے دیا کرتی تھی۔
عبد الرزاق والفریابی وسعید بن منصور وعبد بن حمید وابن ابی الدنیاوابن جریر وابن المنذر وابن ابی حاتم والحاکم وصححہ نے کئی طرق سے ابن عباس (رض) سے روایت کیا کہ آیت فخانتاہما کہ ان دونوں عورتوں نے ان دونوں بندون کا حق ادا نہیں کیا۔ یعنی ان دونوں نے زنا نہیں کیا تھا لیکن نوح (علیہ السلام) کی بیوی کی خیانت یہ تھی کہ وہ لوگوں سے کہتی تھی کہ یہ اللہ کا نبی مجنون ہے اور لوط (علیہ السلام) کی بیوی کی خیانت یہ تھی کہ اس نے مہمانوں کو بتادیاتھا کہ خوبصورت مہمان آئے ہوئے ہیں جلدی سے آجاؤ یہ اس کی خیانت تھی۔

## حوالہ جات

زمرہ:شخصیات تورات
زمرہ:عبرانی بائبل میں مذکور خواتین
زمرہ:عہد نامہ قدیم میں خواتین
زمرہ:قرآن میں مذکور شخصیات
زمرہ:کتاب پیدائش
زمرہ:کتاب پیدائش کی شخصیات
زمرہ:نوح
زمرہ:ویکی ڈیٹا سے مطابقت رکھنے والی مختصر تفصیل
شداد بن عاد

**شداد بن عاد** کا ذکر مؤرخین نے حضرت ہودؑ کے ساتھ کیا ہے چونکہ وہ بھی قوم عاد سے تھا۔ اور قوم عاد ہی کی طرف حضرت ہودؑ کو بھیجا گیا تھا۔ جیسا کہ طبقات ناصری میں ہے۔ کہ شداد ایک سرکش آدمی تھا جس کا نسب یہ ہے۔ شداد بن عاد بن عوص بن ارم بن سام بن نوحؑ ۔
عاد کے دو بیٹے شداد و شدید تھے۔ وہ دونوں بادشاہ بنے اور سب پر غالب آ گئے پھر شدید مر گیا۔ اور تمام حکومت شداد کو مل گئی۔ وہ دنیا کا بادشاہ ہوا۔ اس زمانہ کے بادشاہ اس کے ماتحت ہو گئے۔ اس نے جنت کا ذکر سنا۔ تو کہنے لگا میں ایسی جنت بناتا ہوں۔ اس نے عدن کے کسی صحرا میں ارم شہر تین سو سال میں بنوایا۔ اس کی عمر نو سو سال تھی۔ یہ بہت بڑا شہر تھا۔ اس کے مکانات سونے چاندی کے بنے تھے۔ اور زبر جدویا قوت کے ستون عما رات کے اندر دیے گئے۔ اس میں قسم قسم کے درخت اور نہریں بھی تھیں۔ جب اس کی تعمیر مکمل ہو چکی تو وہ اہل مملکت کو لے کر اس کی طرف چل دیا۔ جب ایک دن رات کا سفر رہ گیا۔ تو اللہ تعالیٰ نے ان پر آسمان سے چیخ بھیج کر ہلاک کر دیا۔

## حوالہ جات

زمرہ:عربی علم الاساطیر
زمرہ:قرآن میں مذکور شخصیات
زمرہ:الف لیلہ و لیلہ کے افسانوی کردار
زمرہ:افسانوی بادشاہ
زمرہ:عرب بادشاہ
عصائے موسیٰ

[تصغیر|[توپ قاپی محل عجائب گھر، استنبول میں موسیٰ کا مبینہ عصا]]

**عصائے موسیٰ** () موسیٰ بن عمران کے ہاتھ کی لکڑی جس میں یہ معجزہ تھا کہ فرعون کے ساحروں کے مقابلے میں سانپ یا اژدہا بن گئی تھی۔ اس عصا یا ڈنڈے کا ذکر کتاب خروج اور کتاب مقدسہ قرآن مجید میں موجود ہے۔

## اسلام میں
مروی ہے کہ موسیٰ علیہ السلام کا عصا جنتی آس کا تھا آپ کے قد کے برابر دس ہاتھ لمبا تھا اور اس میں دو شاخیں تھیں تاریکی میں روشن ہوجاتیں اس عصا کو آدم علیہ السلام جنت سے لائے تھے۔ آدم کے بعد انبیا میں نسلاً بعد نسلٍ چلا آیا حتیٰ کہ شعیب کو مرحمت فرمایا۔
یہ لاٹھی آدم علیہ السلام کی لاٹھی ہے۔ ان کو خاص طور پر ایک فرشتے نے دی تھی جب وہ مدینہ جا رہے تھے۔ یہ رات کو روشنی دیتی تھی اور دن کے وقت آپ اسے ساتھ لے کر زمین میں گھومتے پھرتے اور اپنے لیے رزق تلاش کرتے اور اس کے ساتھ اپنی بکریوں کے لیے پتے بھی جھاڑتے تھے۔ یہ معجزہ موسیٰ علیہ السلام کے نو معجزوں میں سے ایک تھا۔

## حوالہ جات

زمرہ:کتاب خروج
زمرہ:موسیٰ
زمرہ:عبرانی بائبل میں مذکور چیزیں
زمرہ:چلنے کی لاٹھیاں
ممنوعہ پھل

**شجر ممنوعہ** حضرت آدم اور ان کی بی بی حضرت حوا نے ابلیس کے بہکاوے اور فریب میں آکر اس ممنوعہ شجر کے پھل کو کھالیا۔ اور اس کام کو قرب الٰہی کا ذریعہ سمجھ کر گذرے
یہ درخت جنت کے درختوں میں سے کوئی معروف و متعین درخت تھا، حضرت آدم بھی اس سے واقف تھے، لہٰذا اس کی تعیین کے درپے ہونے سے کوئی فائدہ نہیں، جس کو اللہ نے مبہم رکھا، اس کو مبہم ہی رکھنا بہتر ہے محقق امام ابن جزری کا موقف بھی خاموشی اور سکوت کا ہے ہماری بعض تفسیروں میں مادی درختوں میں سے گندم، خرما، کافور، انجیر، حنظل وغیرہ، سے لے کر شجرہ محبت اور شجرہ علم وغیرہ معنوی درختوں تک بہت نام شمار کرائے گئے ہیں۔
اہل تاویل کا اس درخت کی تعیین میں اختلاف ہے جس کے کھانے سے منع کیا گیا تھا۔ حضرات ابن مسعود، ابن عباس، شعبہ بن جبیر، جعدہ بن ہبیرہ کہا : یہ انگور کی بیل تھی، اسی وجہ سے شراب ہم پر حرام کی گئی ہے۔
حضرت ابن عباس، ابو مالک اور قتادہ نے فرمایا : یہ سنبل کا درخت تھا اور اس کا دانہ گائے کے گردے کی طرح ہوتا ہے اور شہد سے زیادہ میٹھا اور مکھن سے زیادہ سفید ہوتا ہے۔ وہب بن منبہ کا یہی قول ہے۔ جب اللہ تعالیٰ نے حضرت آدم (علیہ السلام) کی توبہ قبول فرمائی تو اسے حضرت آدم کی اولاد کے لیے غذ ابنا دیا۔ ابن جریج نے کہا : بعض صحابہ سے مروی ہے کہ یہ انجیر کا درخت تھا ۔
بعض علما نے کہا : حضرت آدم نے وہ درخت بھول کر کھایا تھا اور یہ ممکن ہے کہ وہ دونوں وعید کو بھول گئے ہوں۔ میں کہتا ہوں : یہ صحیح ہے کیونکہ اللہ تعالیٰ نے اپنی کتاب میں حتمی اور قطعی طور پر بتایا : ولقد عھدنا الی ادم من قبل فنسی ولم نجد لہ عزماً۔ (طہٰ) اور ظاہر ہے کہ بھول کر اگر کوئی کام خلاف حکم سرزد ہوجائے تو اس کو لغزش اور خطائے اجتہادی کہتے ہیں۔

## حوالہ جات

زمرہ:آدم اور حوا
زمرہ:انگریزی محاورے
زمرہ:باغ عدن
زمرہ:بائبلی موضوعات
زمرہ:مسیحی اصطلاحات
زمرہ:یہودی علم الاساطیر
زمرہ:چھوٹے پیغام خانوں کا استعمال کرنے والے مضامین
زمرہ:دیومالائی کہانیاں
زمرہ:عہد نامہ قدیم
زمرہ:بائبل
زمرہ:بائبل کے جملے
زمرہ:استعارات
مجوس

**مجوس** مجوسی کی جمع ہے، مجوس سے مراد آتش پرست ہیں جو دو خالق مانتے ہیں، ایک خالق خیر (یزدان) اور ایک خالق شر (اہرمن) یہ لوگ اپنے آپ کو زرتشت کا پیرو کہتے ہیں اور کسی نبی کا نام بھی لیتے ہیں۔ معلوم نہیں یہ لوگ بعد میں گمراہ ہوئے یا شروع ہی سے غلط تھے۔ مزدک نے ان کے مذہب اور اخلاق کو بری طرح مسخ کرکے رکھ دیا، حتیٰ کہ حقیقی بہن سے نکاح بھی ان کے ہاں جائز قرار دیا گیا۔

## حوالہ جات

زمرہ:زرتشتیت
زمرہ:عربی الفاظ اور جملے
زمرہ:حقارت آمیز نسلی و مذہبی القاب
زمرہ:ضد شیعیت
زمرہ:ویکی ڈیٹا سے مختلف مختصر وضاحت
زمرہ:ضد زرتشتیت
زمرہ:تاریخ زرتشتیت
زمرہ:قرآنی اصطلاحات
زمرہ:وائکنگ عہد
بنو نضیر

**بنو نضیر**، یہود کا بہت بڑا قبیلہ تھا جو مسجد قباکے قریب عوالی کی طرف آباد تھا۔اپنا آبائی وطن چھوڑا اور مدینہ کے جنوب مشرق میں وادیٔ بطحان کے پاس آکرآباد ہوا، یہ مدینہ کی سب سے بڑی وادی تھی، 
غزوہ احد کے بعد یہ لوگ علی الاعلان مسلمانوں کی مخالفت کرنے لگے تھے اور انھوں نے آنحضرت ﷺ سے کیا ہوا وہ معاہدہ توڑ دیا، جو آپ نے ہجرت کے بعد ان سے کیا تھا یہود کے دو قبائل بنو نضیر اور بنو قریظہ مدینہ سے دو میل باہر نسبتاً کم درجے کی زمین پر رہائش پزیر تھے۔ لیکن وہاں انھوں نے باغات بھی بسا لیے تھے اور اپنے لیے نہایت محفوظ قلعے اور گڑھیاں بھی بنا لی تھیں اور ساتھ ہی ساتھ حجاز کے غلے کی درآمد اور چھوہاروں کی برآمد اپنے قبضے میں لے لی تھی۔ مرغ بانی اور ماہی گیری پر بھی زیادہ تر انھیں کا قبضہ تھا۔
قبیلہ بنو نضیر نے جب آنحضرت ﷺ معاہدے کی کچھ شرائط پر عمل کرانے کے لیے ان کے پاس تشریف لے گئے تو ان لوگوں نے یہ سازش کی کہ جب آپ بات چیت کرنے کے لیے بیٹھیں تو ایک شخص اوپر سے آپ پر ایک چٹان گرادے، اللہ تعالیٰ نے وحی کے ذریعے آپ کو ان کی اس سازش سے باخبر فرمادیا اور آپ وہاں سے اٹھ کر چلے آئے، اس واقعے کے بعد آپ نے بنو نضیر کے پاس پیغام بھیجا کہ اب آپ لوگوں کے ساتھ ہمارا معاہدہ ختم ہو گیا ہے اور ہم آپ کے لیے ایک مدت مقرر کرتے ہیں کہ اس مدت کے اندر اندر آپ مدینہ منورہ چھوڑ کر کہیں چلے جائیں، ورنہ مسلمان آپ پر حملہ کرنے کے لیے آزاد ہوں گے، کچھ منافقین نے بنو نضیر کو جاکر یقین دلایا کہ آپ لوگ ڈٹے رہیں، اگر مسلمانوں نے حملہ کیا تو ہم آپ کا ساتھ دیں گے ؛ چنانچہ بنو نضیر مقررہ مدت میں مدینہ منورہ سے نہیں گئے، آنحضرت صلی اللہ علیہ و آلہ وسلم نے مدت گزرنے کے بعد ان کے قلعے کا محاصرہ کر لیا اور منافقین نے ان کی کوئی مدد نہیں کی، آخر کار ان لوگوں نے ہتھیا ڈال دیے اور آنحضرت ﷺ نے ان کو 4ھ میں مدینہ منورہ سے جلاوطن کرنے کا حکم دیا، البتہ یہ اجازت دی کہ ہتھیاروں کے سوا وہ اپنا سارا مال ودولت اپنے ساتھ لے جا سکتے ہیں۔
محاصرہ کے دوران میں ان کے باغات وکھیتوں کو کاٹا اور جلایا بھی گیا اس طرح اس قوم بنو نضیر کو پہلی مرتبہ جلاوطن کیا گیا اور اریحاء وتیما شام کے علاقوں میں جا کر بسے اور کچھ یہودی جیسے ابو الحقیق اور حی بن اخطب خیبر چلے گئے اور یہ زمین وباغات ومہاجرین وانصار کو تقسیم کیے گئے مخریق، یامین ابوسعد وغیرہ اسی قبیلہ سے تھے۔
## حوالہ جات

زمرہ:بنی نضیر
زمرہ:حجازی یہود
زمرہ:عرب کے یہودی قبائل
زمرہ:مدینہ
زمرہ:یہودی اور یہودیت بلحاظ شہر
زمرہ:عرب قبائل
زمرہ:ویکی ڈیٹا سے مختلف مختصر وضاحت
زمرہ:محمد بن عبد اللہ سے گفت و شنید کرنے والے عرب قبائل
زمرہ:یہود
زمرہ:محمد بن عبد اللہ
زمرہ:تاریخ یہودیت
قسیس

[تصغیر|بحر دار میں [ایتھوپیائی توحیدی آرتھوڈوکس کلیسیا کا ایک پادری۔]]
[تصغیر|1918ء میں مصر کے ایک [قبطی پادری کی تصویر، جو روایتی سیاہ عمامہ پہنے ہوئے ہے۔]]
[تصغیر|بائیں جانب|220px|ایک [کیتھولک پادری اصطباغ (معمودیت) کی رسم کے دوران۔]]

**قسیس** (Priests) اس کی واحد **قس** (Priest) اور قتیس ہے۔ بمعنی مسیحی عالم۔ یا درویش۔ یہ سریانی لفظ ہے۔ اس کو **مسیحی پیشوا** بھی کہا جاتا ہے۔
قس عربی میں رات کو کسی شے کے طلب کرنے کے معنوں میں ہے۔ علمائے مسیحیت شب بیدار عابد ہوتے ہیں، اس لیے انھیں قِسِّيْسِيْنَ کہا ہے اور یہ امکان بھی دیتے ہیں کہ یہ لفظ سریانی یا لاطینی سے منتقل ہو کر عربی میں داخل ہوا ہے یا فارسی کے لفظ کشیش کا مُعرب ہے۔ ان کے مذہبی رہنماؤں میں قسیس دوسرے درجہ پر آتا ہے۔ پہلا درجہ شماس ،دوسرا قسیس اور تیسرا اسقف ہے ۔
قسیس اور رہبان کے الفاظ عرب کے نصاریٰ اپنے علما اور زاہدوں کے لیے بولتے تھے
رومی زبان میں قس اور قسیس کا معنی ہے عالم قاموس میں ہے قسیس صدر علما نصاریٰ۔ قسیس کسی چیز کی تلاش اور جستجو کرنا۔ صحاح میں ہے قسیس عالم عابد سردار مسیحیت اور قس کا معنیٰ ہے کسی چیز کو رات میں تلاش کرنا علما اور عبادت گزار مشائخ بھی رات کو ہی علم اور توجہ کی یکسوئی کے طلبگار ہوتے ہیں۔

## حوالہ جات


زمرہ:کلیسیائی القاب
زمرہ:مذہبی اصطلاحات
زمرہ:مذہبی قائدین کے کردار
زمرہ:کامنز زمرہ جس کا ربط ویکی ڈیٹا پر ہے
زمرہ:مذہبی پیشے
زمرہ:مطالعہ مذہب
زمرہ:مسیحیت
راہب

**راہب** (جمع **رہبان**) اس عبادت گزار کو کہتے ہیں جو دنیا کے ہنگاموں سے الگ تھلگ خانقاہوں اور حجروں میں مصروف ذکر و فکر رہتا ہے۔

اس سے فعل رھب اللہ یرھبہ ہے یعنی وہ اللہ سے ڈرا۔ رھبا ورھبا ورھبۃ الرھبانیہ والترھب، گرجا میں عبادت کرنا۔ جو لوگ تارک دنیا ہو کر جنگلوں میں گرجے بنالیتے تھے اور وہیں زندگی گزارتے تھے انھیں راہب کہا جاتا تھا۔ الرھبۃ ایسے خوف کو کہتے ہیں جس میں احتیاط اور اضطراب بھی شامل ہو۔

## دیگر ادیان میں
یہود اپنے مذہبی راہنماؤں کو ”ربی“ اور ” احبار “ کہتے تھے اور جبکہ مسیحی قسیس اور راہب کے الفاظ سے ان کو یاد کرتے تھے۔ یہ الفاظ اہل کتاب ہی کی وساطت سے عربی زبان میں آئے اور قرآن کریم نے بھی ان کو انہی ناموں سے یاد کیا جو خود استعمال کرتے تھے۔
پہاڑوں کے غاروں یا دریا کے کنارے یا صحراؤں کی خانقاہوں میں جا بیٹھتے ہیں اور تمام لذات دنیا سے دشت کش ہوجاتے ہیں۔
## اسلام میں
اسلام نے اس رہبانیت اور قطع تعلق کی اجازت نہیں دی کیونکہ محمد صلی اللہ علیہ و آلہ و سلم نے فرمایا **اسلام میں کوئی رہبانیت نہیں ہے۔** بعض مسلمانوں نے بھی آنحضرت (صلی اللہ علیہ وآلہ وسلم) کے زمانہ میں یہ طریقہ اختیار کیا تھا کہ لذیذ کھانا چھوڑ دیا تھا۔ لوگوں سے ملنا جلنا ترک کر دیا تھا یہاں تک کہ اپنی ازواج سے ہم بستری بھی نہیں کرتے تھے۔ جب حضرت (صلی اللہ علیہ وآلہ وسلم) کو اس کا علم ہوا تو آپ (صلی اللہ علیہ وآلہ وسلم) نے ان کو بلا کر فرمایا، ایسا ہرگز نہ کرو، خدا ایسی زندگی کو ہرگز پسند نہیں کرتا۔
سعد فرماتے ہیں کہ رسول اللہ (صلی اللہ علیہ وآلہ وسلم) نے عثمان بن مظعون کو بغیر شادی کے رہنے سے منع فرمایا۔ اگر آپ انھیں اجازت دے دیتے تو ہم اپنے آپ کو خصی کرلیتے۔ 

## حوالہ جات

زمرہ:ترک دنیا
زمرہ:جنسی پیشے
زمرہ:کامنز زمرہ جس کا ربط ویکی ڈیٹا پر ہے
زمرہ:مذہبی پیشے
زمرہ:ویکی ڈیٹا سے مطابقت رکھنے والی مختصر تفصیل
ماہانہ ایام

سورہ بقرہ کی آیت نمبر 221 میں ارشاد ہوتا ہے:" اوراے پیغمبر، یہ لوگ تم سے ایام حیض کے بارے میں سوال کرتے ہیں تو کہدو کہ حیض ایک اذیت اور تکلیف ہے- - - " کیا ماہانہ عادت، عورتوں کے تناسلی سسٹم کی علامت کے علاوہ کوئی اور چیز ہے اور یہ خاص ہارمونوں کی طبیعی فعالیت کا نتیجہ ہوتا ہے- کیا اس خون کے اخراج سے مراد عورتوں کے لیے رنج و تکلیف ہے؟ اگر ایسا ہے تو کیا ایک بد فطرت خدا نہیں ہے؟
خون حیض کی پیدائش کا سر چشمہ، رحم کی رگوں کی گھٹن اور خون سے بھر جانا ہے اور اس کے بعد رگیں پھٹ کر خون جاری ہوتا ہے – خون حیض اور عورتوں کی عادت ایک سالم عورت کے بدن کے سسٹم کا صحیح طور پرعمل کرنے کا نتیجہ ہے اور اس خون کے درد اور شدید مشکلات کے ساتھ خارج ھو نے کے باوجود عورت کے لیے یہ خدا کی بڑی مہربانیوں میں سے ہے- البتہ اس خون کا نکلنا عورتوں کے لیے جو شدید درد اور دوسری مشکلات کے ساتھ ہوتا ہے، دنیائے مادہ و فطرت کا لازمہ ہے، کیونکہ یہ فطرت اور عالم مادہ کا قانون ہے جو ہمیشہ رات کے ساتھ دن، منافع کے ساتھ نقصان، آرام و آسائش کے ساتھ سختی، خوشی کے ساتھ نا راحتی اور شادی کے ساتھ غم ہوتا ہے اور عالم مادہ فطرت میں ان کو ایک دوسرے سے جدا کرنا ممکن نہیں ہے- قابل غور ہے کہ آیہ شریفہ صرف یہ بتاتی ہے کہ یہ خون کے اخراج کی عادت رنج و تکلیف کا سبب بنتی ہے نہ یہ کہ خداوند متعال نے عورتوں کے اس رنج و تکلیف کے لیے اس قسم کے سسٹم کا نقشہ کھینچا ہے-
سنہری بچھڑا

**سنہری بچھڑا** (سونے کا بچھڑا)
## بچھڑا قرآن میں
سنہری بچھڑا جسے قرآن میں العجل کے لفظ سے بیان کیا گیا ہے وہ قرآن میں مندرجہ ذیل مقامات پر آیا:
* 
* 
* 
* 
* }
* 
* العجل بچھڑا۔ گائے کا بچہ۔ گوسالہ۔ اس کی جمع عجول اور مؤنث عجلۃ استعمال ہوتا ہے
* ایک شعبدہ باز نے جو بنی اسرائیل میں سے تھا اور جس کا نام سامری تھا، چاندی یا سونے کا ایک بچھڑا بنا کر اس کے اندر وہ مٹی ڈالدی جو اس نے فرعون کی غرقابی کے وقت حضرت جبرائیل (علیہ السلام) کے گھوڑے کے قدم کے نیچے سے اٹھا کر اپنے پاس محفوظ رکھی ہوئی تھی(چونکہ اس میں مادۂ حیات تھا)، اس مٹھی سے اس بچھڑے میں جان پڑ گئی اور اس کے منہ سے کچھ آواز نکلنے لگی، اگرچہ وہ آواز بے معنی تھی مگر ان لوگوں کے لیے حیرت کی بات ضرور تھی، چونکہ بنی اسرائیل کے لوگ اہل مصر کو گائے کی پوجا کرتے ہوئے دیکھ چکے تھے اس لیے عبادت کے اس طریقے سے وہ پہلے سے ہی آشنا تھے اور وہ حضرت موسیٰ (علیہ السلام) سے بچھڑے کی شکل کے بت بھی مانگ چکے تھے، پھر فرعون کے غرق ہونے کے بعد شام کی طرف جاتے ہوئے ان کا گذر قوم عمالقہ پر ہوا جو گائے کی شکل کے بت پوجتے تھے، اس لیے انھوں نے سامری کے بہکانے پر بچھڑے کی پوجا میں جلدی بازی کی، چند لوگوں کے سوا تمام اسرائیلی اس بچھڑے کی پوجا کرنے لگے گئے ۔

## بچھڑا تورات میں
مصر میں گائے کی پرستش کا رواج تھا اس لیے یہ مرض بنی اسرائیل میں بھی پیدا ہو گیا تھا۔ بچھڑے کی پرستش کا واقعہ تورات میں مذکور ہے۔

" انھوں نے اپنے لیے ڈھلا ہوا بچھڑا بنایا اور اسے پوجا اور اس کے لیے قربانی چڑھا کر یہ بھی کہا کہ اے اسرائیل یہ تیرا وہ دیوتا ہے جو تجھ کو ملک مصر سے نکال کر لایا۔ " 

## حوالہ جات

زمرہ:بائبل میں قتل عام
زمرہ:بت پرستی
زمرہ:سینگ والے معبود
زمرہ:عبرانی بائبل کے الفاظ اور جملے
زمرہ:عبرانی بائبل میں مذکور چیزیں
زمرہ:عبرانی بائبل میں مذکور دیوی و دیوتا
زمرہ:قرآن میں مذکور شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کتاب خروج
زمرہ:موسیٰ
زمرہ:واقعات عبرانی بائبل
زمرہ:یہودی فنون
زمرہ:ہارون
زمرہ:سنہری بچھڑا
صحف موسیٰ

صحائف (صحیفہ کی جمع ) صحف صحیفے بھی استعمال ہوا ہے جس کے معنی کتابیں،نوشتے اور اوراق۔
قرآن میں دو جگہ صحائف موسیٰ کا ذکر ہوا
* 
*  

ان تعلیمات کا خلاصہ بیان کیا گیا ہے جو حضرت موسیٰ اور حضرت ابراہیم کے صحیفوں میں نازل ہوئی تھیں حضرت موسیٰ کے صحیفوں سے مراد تورات ہے، رہے۔
عبد بن حمید وابن مردویہ وابن عساکر نے ابوذرغفاری سے روایت کیا کہ میں نے عرض کیا یارسول اللہ! اللہ تعالیٰ نے کتنی کتابیں نازل فرمائیں؟ فرمایا ایک سو چار کتابیں اللہ تعالیٰ نے شیث (علیہ السلام) پر پچاس صحیح اور ادریس (علیہ السلام) پر تیس صحیفے اور ابراہیم (علیہ السلام) پر دس صحیفے نازل فرمائے اور موسیٰ (علیہ السلام) پر تورات سے پہلے دس صحیفے نازل فرمائے اور یہ چار کتابیں تورات، انجیل زبور اور فرقان نازل فرمائیں۔
میں نے عرض کیا یارسول اللہ! موسیٰ (علیہ السلام) کے صحیفوں میں کیا تھا۔ آپ نے فرمایا ساری کی ساری عبرتیں ہیں۔ مجھے اس پر تعجب ہے جو موت کا یقین رکھتا ہے وہ کس طرح خوش ہوتا ہے۔ اور جو موت کا یقین رکھتا ہے پھر ہنستا ہے اور مجھے اس پر تعجب ہے جو دنیا کو دیکھتا ہے کہ وہ اپنے رہنے والوں کو الٹی رہتی ہے پھر وہ اس کے ساتھ مطمئن رہتا ہے اور اس شخص کے لیے تعجب ہے جو تقدیر پر یقین رکھتا ہے پھر تھکتا رہتا ہے اور اس شخص کے لیے تعجب ہے جو حساب کا یقین رکھتا ہے پھر عمل نہیں کرتا میں نے کہا یا رسول اللہ! آپ پر کوئی چیز ابراہیم اور موسیٰ علیہما السلام کے صحیفوں میں سے نازل ہوئی۔ فرمایا اے ابوذر ہاں وہ یہ ہے آیت قد افلح من تزکی وذکر اسم ربہ فصلی ابل تو ثرون الحیوۃ الدنیا والاخرۃ خیر وابقی ان ہذا لفی الصحف الا ولی صحف ابراہیم وموسی۔ بے شک وہ کامیاب ہوا جو پاک ہو گیا اور اپنے رب کا نام یاد کیا پھر نماز پڑھی بلکہ تم دنیا کی زندگی تو ترجیح دیتے ہو حالانکہ آخرت بہتر اور باقی رہنے والی ہے۔ بے شک یہی بات ہے پہلے صحیفوں میں ہے یعنی ابراہیم اور موسیٰ علیہما السلام کے صحیفوں میں

۔

فخر الدین رازی رحمة اللہ علیہ کہتے ہیں کہ:” تمام آسمانی صحیفوں کا خلاصہ اور نچوڑ قرآن کریم ہے، 

## مزید دیکھیے
* صحف ابراہیم
* صحیفہ
* مصحف

## حوالہ جات

زمرہ:اسلامی متون
زمرہ:قرآن میں مذکور شخصیات
زمرہ:موسیٰ سے منسوب کتابیں
زمرہ:ویکی ڈیٹا سے مختلف مختصر وضاحت
سد مارب

تصغیر|سد مارب کا کھنڈر

سد مارب، (Ma'rib dam)ایک مشہور تاریخی بند ہے جسے سد العرم بھی کہا جاتا ہے اس کا ذکر قرآن میں سیل العرم کے نام سے سورۃ السبا میں آیا ہے العرم سے مراد بند لیا گیا ہے
سد مارب جو پہاڑوں کے پانی کے ذخیرہ کے لیے بنایا گیا ہے مارب ملک سبا کا دار السلطنت تھا، موجودہ شہر صنعاء سے کوئی 60 میل مشرق میں اور سطح سمندر سے کوئی 3900 فٹ بلند، قوم سبا ایک بڑی متمدن قوم تھی۔ اس کا یہ کئی میل کالمبا چوڑا بند سبا کے انجینئروں کی فنکاری کا اعلی نمونہ تھا۔ یہ عظیم الشان بند ظہور اسلام سے کچھ قبل ٹوٹا ہے، تخمینا 542ء میں۔ اس کی تباہ کاریوں کے آثار صدیوں بعد تک قائم رہے۔ چنانچہ ایک سیاح نے 848ء میں معائنہ کیے۔ طول میں یہ بند 150 فٹ اور عرض میں 50 فٹ تھا۔
مصنف "ارض القرآن"،"سبا" کی عمارتوں کا ذکر کرتے ہوئے لکھتا ہے "اسی سلسلہ عمارات میں ایک چیز بند آب ہے جس کو عرب حجاز "سد" اور عرب یمن "عرم" کہتے ہیں۔ عرب کے ملک میں کوئی دائمی دریا نہیں۔ پانی پہاڑوں سے بہہ کر ریگستانوں میں خشک اور ضائع ہوجاتا ہے۔ زراعت کے مصرف میں نہیں آتا۔ "سبا" مختلف مناسب موقعوں پر پہاڑوں اور وادیوں کے بیچ میں بڑے بڑے بند باندھ دیتے تھے کہ پانی رک جائے اور بقدر ضرورت زراعت کے کام میں آئے۔ مملکت "سبا" میں اس طرح کے سینکڑوں بند تھے۔ ان میں سب سے زیادہ مشہور "سد مارب" ہے جو ان کے دار الحکومت " مارب" میں واقع تھا۔ شہر مارب کے جنوب میں داہنے بائیں دو پہاڑ ہیں جن کا نام کوہ ابلق ہے۔ سبا نے ان دو پہاڑوں کے بیچ میں تقریبا 800 ق م میں "سد باب" کی تعمیر کی تھی۔ یہ بند تقریبا ایک سو پچاس فٹ لمبی اور پچاس فٹ چوڑی ایک دیوار ہے۔ اس کا اکثر حصہ تو اب افتادہ ہے تاہم ایک ثلث دیوار اب بھی باقی ہے۔ "ارناڈ" ایک یورپین سیاح نے اس کے موجودہ حالات پر ایک مضمون فرنچ ایشاٹک سوسائٹی کے جرنل میں لکھا ہے اس کا موجودہ نقشہ نہایت عمدگی سے تیار کیا ہے۔ اس دیوار پر جابجا کتبات ہیں وہ بھی پڑھے گئے۔ اس سد میں اوپر نیچے بہت سی کھڑکیاں تھیں جو حسب ضرورت کھولی اور بند کی جا سکتی تھیں۔ "سد" کے دائیں بائیں مشرق و مغرب میں دو بڑے بڑے دروازے تھے جن سے پانی تقسیم ہو کر چپ و راست کی زمینوں کو سیراب کرتا تھا۔
حدیث میں اس کا ذکر آتا ہے"ابیض بن حمال سے روایت ہے کہ انھوں نے اس نمک کی جاگیر چاہی جس کو سدما رب کا نمک کہا جاتا ہے (سد مارب جگہ کا نام ہے) آپ نے انھیں وہ جاگیر دیدی"
## حوالہ جات

زمرہ:1986ء میں مکمل ہونے والے بند
زمرہ:آثار قدیمہ یمن
زمرہ:تاریخی مقامات بلحاظ ملک
زمرہ:عربی طرز تعمیر
زمرہ:کشش ثقل بند
زمرہ:ماخذ میں نامکمل اندراجات
زمرہ:یمن کی قدیم تاریخ
زمرہ:یمن کے بند
زمرہ:یمن میں 1986ء کی تاسیسات
زمرہ:مآرب محافظہ
زمرہ:ویکی ڈیٹا سے مطابقت رکھنے والی مختصر تفصیل
ایلہ

آیلہ: ایک قدیم اسلامی شہر
آیلہ ایک قدیم اسلامی شہر تھا جو موجودہ اردنی شہر عقبہ کے مقام پر قائم کیا گیا۔ یہ اسلامی تاریخ کی پہلی شہر نشین بستی تھی جو جزیرہ نما عرب سے باہر قائم ہوئی۔ آیلہ کے کھنڈر موجودہ عقبہ شہر کے شمال مغرب میں واقع ہیں۔

لفظ "آیلہ" کے بارے میں خیال ہے کہ سامی زبانوں میں اس کا مطلب "پستہ کا درخت" تھا۔ عقبہ کے بالکل مغرب میں واقع موجودہ اسرائیلی شہر ایلات، 1948ء کی جنگ کے اختتام پر اسرائیل کے قبضے میں آیا اور 1951ء میں وہاں ایک نئی بستی قائم کی گئی جسے قدیم آیلہ کے نام پر ہی ایلات کہا گیا۔
سنہ 630ء میں، ہجرت کے تھوڑے ہی عرصے بعد، نبی اکرم محمد صلی اللہ علیہ وآلہ وسلم نے ایلان کے بشپ سے ایک معاہدہ کیا، جو اس وقت ایک بازنطینی شہر تھا اور جو موجودہ آیلہ کے مقام سے تقریباً 500 میٹر شمال مشرق میں واقع تھا۔ اس معاہدے کے نتیجے میں آیلہ پرامن طریقے سے اسلامی سلطنت میں شامل ہو گیا۔
تصغیر
آیلہ کی باقاعدہ بنیاد 650ء میں خلیفہ عثمان بن عفان نے رکھی۔ شہر نے اموی دور (661–750)، عباسی دور (750–970) اور اس کے بعد فاطمی دور (970–1116) میں خوب ترقی کی۔ تاہم بارہویں صدی کے آخر میں زلزلوں، بدوی حملوں اور صلیبی یورشوں کی وجہ سے شہر زوال کا شکار ہو گیا۔ 1116ء میں صلیبی بادشاہ بالدوین اول نے آیلہ پر بغیر کسی بڑی مزاحمت کے قبضہ کر لیا۔ اس کے بعد شہر کا مرکز ساحل کے ساتھ ساتھ 500 میٹر جنوب میں منتقل ہو گیا، جہاں آج مملوک قلعہ اور عقبیہ کا جھنڈا بلند کرنے والی ساریہ واقع ہیں۔

آیلہ کو اس کے جغرافیائی محلِ وقوع کا فائدہ حاصل تھا، کیونکہ یہ ہندوستان، عربی خوشبوؤں (لوبان اور مرّ) کے تجارتی راستے اور بحرِ روم و جزیرہ نما عرب کے بیچ واقع تھا۔ آیلہ کا ذکر قصصِ "الف لیلہ و لیلہ" (ہزار داستان) میں بھی ملتا ہے۔

1986ء میں امریکا اور اردن کے ماہرین آثارِ قدیمہ نے شکاگو یونیورسٹی کے تعاون سے یہاں کھدائی کا کام شروع کیا۔ آیلہ کے باقیات کے علاوہ کئی اہم نوادرات عقبیہ میوزیم اور اردن کے قومی آثارِ قدیمہ عجائب گھر (عمان) میں محفوظ ہیں۔

یہ شہر 170 x 145 میٹر کے مستطیل رقبے میں تعمیر کیا گیا تھا، جسے 2.6 میٹر موٹی اور 4.5 میٹر اونچی دیواروں سے محفوظ کیا گیا۔ شہر کی حفاظت کے لیے 24 برج تعمیر کیے گئے تھے اور اس کے چاروں اطراف چار دروازے تھے:
بابِ مصر (شمال)
بابِ دمشق (مشرق)
بابِ حجاز (جنوب)

## حوالہ جات

زمرہ:نویں صدی ق م کے مقتول حکمران
زمرہ:880 ق م کی دہائی کی وفیات
زمرہ:نویں صدی ق م کے بائبلی حکمران
زمرہ:قدیم اسرائیل کے بادشاہ
زمرہ:بائبلی مقتولین
زمرہ:نویں صدی ق م کی عبرانی شخصیات
زمرہ:مرد مقتولین
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:قاتل ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:تصویر ویکی ڈیٹا سے ماخوذ
زمرہ:آثاریات اردن
زمرہ:اردن میں سیاحت
زمرہ:عقبہ
زمرہ:جزیرہ نما عرب کے بندرگاہ شہر
زمرہ:بحیرہ احمر کے بندرگاہ شہر یا قصبے
زمرہ:تاریخ اسلام
زمرہ:آثار قدیمہ اردن
رابعہ خضداری

**رابعہ خضداری** جو **رابعہ بلخی** کے نام سے بھی مشہور ہیں، رابعہ پہلی تاجک فارسی گو شاعرہ تھیں۔ جو چوتھی صدی ہجری کی فارسی شاعرہ کے طور پر مشہور ہوئیں۔ رابعہ کے والد کعب قزداری تھے۔ آپ تاجیک النسل تھے اور خراسان، قندھار، بست کے حاکم رہے۔

## حالاتِ زندگی اور ادبی اہمیت
رابعہ کا تعلق نویں اور دسویں صدی عیسوی کے سامانی سلطنت کے دور سے تھا۔ وہ ایک اشرافیہ کی رکن تھیں اور انھیں اعلیٰ تعلیم و تربیت دی گئی تھی۔ اس دور میں بلخ (موجودہ افغانستان) تہذیب کا ایک اہم مرکز تھا جسے "قبۃ الاسلام" کہا جاتا تھا۔ رابعہ کو فارسی شاعری کی "پارسئ دری" (نئی فارسی) کی ابتدائی مشق کرنے والی خواتین میں شمار کیا جاتا ہے اور وہ فارسی ادبی روایت کی تشکیل میں ایک مرکزی حیثیت رکھتی ہیں۔

## عشق کی داستان اور المناک انجام
رابعہ کی زندگی کا سب سے المناک اور مشہور پہلو ان کی اپنے بھائی، حارث، کے ترک غلام "بکتاش" سے محبت کا قصہ ہے۔ بکتاش شاہی خزانچی اور محافظ تھا۔ جب حارث کو اس ناجائز محبت کی خبر ہوئی تو اس نے انتقام کے طور پر بکتاش کو کنویں میں ڈال دیا اور رابعہ کو محل کے حمام (غسل خانے) میں قید کر دیا۔

قید میں، رابعہ نے اپنے ہاتھ کی رگیں کاٹ کر اپنے خون سے حمام کی دیواروں پر اپنی آخری محبت کی نظمیں لکھیں۔ اس شہادت کے عمل کے بعد وہ وہیں دم توڑ گئیں۔ بعد ازاں، بکتاش کو رہا کیا گیا اور اس نے حارث کو قتل کرنے کے بعد حمام میں اپنی محبوبہ کی لاش کے پاس خودکشی کر لی۔

## ادبی اور ثقافتی ورثہ
رابعہ بلخی کی شاعری کا کوئی مکمل دیوان موجود نہیں ہے، تاہم ان کے اشعار اور کہانی صوفی شاعر فرید الدین عطار کی مثنوی "الٰہی نامہ" اور محمد عوفی کی "لباب الالباب" جیسے تذکروں میں محفوظ ہیں۔ عطار اور بعد کے صوفی شعرا نے رابعہ کے زمینی عشق کو عشقِ حقیقی کا ایک راستہ قرار دیا ہے، جس سے ان کی داستان کو مقدس اہمیت حاصل ہوئی۔

آج رابعہ بلخی کو افغان ثقافت میں ایک نسائیت پسند علامت، سچے عشق کی شہید اور پدرشاہی نظام کے خلاف آواز کے طور پر یاد کیا جاتا ہے۔ ان کا مزار بلخ میں واقع ہے اور آج بھی زائرین کی توجہ کا مرکز ہے۔

## نمونہ کلام
# 

# 

# 

# 

## حوالہ جات

# مقالہ:رابعہ بلخي یا حمامهء در حمام خون ذؤیان خرد

زمرہ:856ء کی پیدائشیں
زمرہ:خراسان کی شخصیات
زمرہ:دسویں صدی کی مصنفات
زمرہ:دسویں صدی کے فارسی شعرا
زمرہ:دسویں صدی کے مصنفین
زمرہ:دولت سامانیہ کے شعراء
زمرہ:فارسی مصنفات
زمرہ:دسویں صدی کی پیدائشیں
زمرہ:فارسی زبان کے شعرا
زمرہ:دسویں صدی کی ایرانی شخصیات
زمرہ:943ء کی وفیات
زمرہ:914ء کی پیدائشیں
زمرہ:فارسی شعرا
زمرہ:دسویں صدی کے عرب مصنفین
زمرہ:عربی زبان کے مصنفین
زمرہ:فارسی ادب
زمرہ:فارسی شخصیات
زمرہ:عربی زبان کی خواتین شاعرات
دیار مقدسہ

تصغیر|ارض مقدسہ کا 1759ء کا ایک نقشہ

**دیارِ مقدسہ** یا **ارضِ مقدسہ** اس خطے کو کہا جاتا ہے جو دریائے اردن اور بحیرہ روم کا درمیانی علاقہ جس میں دریائے اردن کا مشرقی علاقہ بھی شامل ہے۔ کتاب مقدس کے مطابق روایتی طور پر اسے ارض اسرائیل اور تاریخی طور پر فلسطین سے جانا جاتا ہے۔

اصطلاح سے موجودہ دور میں جدید ریاست اسرائیل، فلسطینی علاقہ جات، اردن، لبنان اور جنوب مغربی سوریہ کا علاقہ مراد ہے۔ یہ یہودیوں، مسیحیوں اور مسلمانوں کے لیے مقدس ہے۔

## اسلامی نقطہ نظر
ارض مقدسہ یا مقدس سرزمین جس کا ذکر قرآن کی اس آیت میں آیا

ترجمہ:
"اے میری قوم! داخل ہوجاؤ اس پاک زمین میں جسے لکھ دیا ہے اللہ تعالیٰ نے تمھارے لیے اور نہ پیچھے ہٹو پیٹھ پھیرتے ہوئے ورنہ تم لوٹوگے نقصان اٹھاتے ہوئے"

ان الفاظ میں موسی ؑ نے بنی اسرائیل کو ارض مقدسہ میں داخل ہونے سے قبل حکم دیا ہے۔ ارض مقدسہ کے متعلق کئی اقوال ہیں۔ مجاہد نے کہا اس سے مراد طور اور اس کے اردگرد کی زمین ہے۔ قتادہ نے کہا اس سے مراد شام ہے۔ ابن زید نے کہا اس سے مراداریحا ہے۔ ایک قول یہ ہے کہ اس سے مراد دمشق‘ فلسطین اور اردن کا بعض علاقہ ہے۔ 
امام ابو جعفر طبری نے کہا ہے کہ ارض مقدسہ کو عموم اور اطلاق پر رکھنا چاہیے اور اس کو کسی علاقہ کے ساتھ خاص نہیں کرنا چاہیے ‘ کیونکہ بغیر کسی حدیث کے ارض مقدسہ کی تعیین جائز نہیں ہے اور اس سلسلہ میں کوئی حدیث وارد نہیں ہے۔ ڈاکٹر وھبہ زحیلی نے کہا ہے کہ اس سے مراد سرزمین فلسطین ہے۔ اس کو مقدس اس لیے فرمایا ہے کہ یہ جگہ شرک سے پاک ہے ‘ کیونکہ یہ جگہ انبیا علیہم السلام کا مسکن ہے ‘ یا اس لیے کہ اس جگہ عبادت کرنے سے انسان گناہوں سے پاک ہوجاتا ہے۔
مجاہد کے نزدیک ارض مقدس سے مراد طور اور حوالی طور ہے۔ ضحاک کے نزدیک ایلیا اور بیت مقدس‘ عکرمہ اور سدی کے نزدیک اریحا۔ کلبی کے نزدیک دمشق فلسطین اور اردن کا کچھ حصہ اور قتادہ کے نزدیک پورا ملک شام۔ حضرت کعب کا بیان ہے کہ میں نے اللہ کی بھیجی ہوئی کتاب (یعنی تورات) میں پڑھا تھا کہ شام اللہ کی زمین کا خزانہ ہے اور شام کے رہنے والے اللہ کے بندوں میں خزانہ ہیں۔ مقدسہ کہنے کی وجہ یہ ہے کہ ارض مذکور انبیا کی قرار گاہ اور اہل ایمان کا مسکن ہے۔

## حوالہ جات

## بیرونی روابط
* Manuscripts from the Holy Land Shapell Manuscript Foundation
* "Description of the Holy Land", 1585 map depicting the Holy Land at the time of Jesus, World Digital Library
* "The Holy Land An Armchair Pilgrimage" by Father Mitch Pacwa, SJ
* About Holy land, Jerusalem and Sinai on serbian

زمرہ:ابراہیمی مذاہب
زمرہ:ارض اسرائیل
زمرہ:اسرائیل کے تاریخی خطے
زمرہ:اسلامی مقدس مقامات
زمرہ:تاریخ یہودیت
زمرہ:جغرافیہ مذہب
زمرہ:عبرانی بائبل کے مقامات
زمرہ:قرآن میں مذکور شخصیات
زمرہ:مذہبی اصطلاحات
زمرہ:مذہبی مقامات
زمرہ:مسیحی مقدس مقامات
زمرہ:مقامات اپاکرفا عہد نامہ قدیم
زمرہ:مقامات عبرانی بائبل
زمرہ:یہودی مقدس مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:صلیبی جنگوں کے مقامات
زمرہ:تاریخ اسرائیل
زمرہ:ویکی ڈیٹا سے مطابقت رکھنے والی مختصر تفصیل
زمرہ:فلسطین
ارم (شداد کی جنت)

تصغیر|بائیں|ارم ذات العماد کے آثار
**[[ارم ذات العماد]]** (ارم ستونوں والا شہر) یا زبانِ عام میں صرف ارم (عربی میں  ** إرَم ذات العماد**  اور انگریزی میں Irem, Ubar, Wabar یا Iram of the Pillars) قدیم عرب قوم عاد کے مرکزی شہر کا نام تھا۔ یہ شہر طوفانِ نوح کے کافی بعد بسا اور زبردست ترقی کر گیا۔ اس وقت لوگ طوفانِ نوح کو بھول کر دوبارہ شرک اور بت پرستی کی طرف راغب ہو گئے تھے۔ اس قوم پر حضرت ھود علیہ السلام کو نبی بنا کر بھیجا گیا تھا۔ جب اس قوم نے شرک اور بت پرستی ترک نہ کی تو اللہ نے عذاب نازل کر کے اسے تباہ کر دیا۔ اس قوم کے تذکرے کو کہانی سمجھا جاتا تھا مگر اسی صدی میں اس شہر کے آثار برآمد ہوئے ہیں جو الربع الخالی کے اس حصے میں ہے جو آج کل عمان میں شامل ہے۔ اس کے آثار 1984 میں خلائی شٹل چیلینجر کی مدد سے دریافت کیے گئے۔ یہ شہر 3000 سال قبل مسیح سے لے کر پہلی صدی عیسوی تک اونٹوں کے اس کاروانی راستے پر آباد تھا جہاں سے ھند، عرب اور یورپ تک تجارت کی جاتی تھی اور یہ اپنے زمانے کا ایک تجارتی مرکز تھا۔ روایت ہے کہ یہ شہر ایک عظیم طوفان سے تباہ ہوا۔ اسے ایک ہزار ستونوں کا شہر کہا جاتا ہے۔ اس کے ستون بہت اونچے تھے۔

**ارم** نام لیا جاتا ہے شداد کی جنت کا جس کا ذکر قرآن کی اس آیت میں ہے
* 
* ارم کے ستونوں والے
بعض مفسرین نے فرمایا کہ ارم اس جنت کا نام ہے جو عاد کے بیٹے شداد بن عادنے بنائی تھی اور اسی کی صفت ذات العماد ہے کہ وہ ایک عظیم الشان عمارت بہت سے عمودوں پر قائم ہونے چاندی اور جواہرات سے تعمیر کی تھی تاکہ لوگ آخرت کی جنت کے بدلے اس نقد جنت کو اختیار کر لیں مگر جب یہ عالیشان محلات تیار ہو گئے اور شداد نے اپنے روسائے مملکت کیساتھ اس میں جانیکا ارادہ کیا تو اللہ تعالیٰ کا عذاب نازل ہوا یہ سب ہلاک ہو گئے اور وہ محلات بھی مسمار ہو گئے (قرطبی)
شدادنے جنت کا ذکر سنا۔ تو کہنے لگا میں ایسی جنت بناتا ہوں۔ اس نے عدن کے کسی صحرا میں ارم شہر تین سو سال میں بنوایا۔ اس کی عمر نو سو سال تھی۔ یہ بہت بڑا شہر تھا۔ اس کے مکانات سونے چاندی کے بنے تھے۔ اور زبر جدویا قوت کے ستون عما رات کے اندر دیے گئے۔ اس میں قسم قسم کے درخت اور نہریں بھی تھیں۔ جب اس کی تعمیر مکمل ہو چکی تو وہ اہل مملکت کو لے کر اس کی طرف چل دیا۔ جب ایک دن رات کا سفر رہ گیا۔ تو اللہ تعالیٰ نے ان پر آسمان سے چیخ بھیج کر ہلاک کر دیا۔ 

## حوالہ جات

زمرہ:آثار قدیمہ
زمرہ:الف لیلہ و لیلہ
زمرہ:تاریخ عرب
زمرہ:تباہ شدہ شہر
زمرہ:عربی علم الاساطیر
زمرہ:قرآن
زمرہ:تاریخ جزیرہ نما عرب
زمرہ:قرآنی مقامات
باب حطہ

**باب حطہ** مسجد اقصیٰ کی شمالی جانب ایک دروازہ ہے جو باب الاسباط اور باب الفیصل کے درمیان واقع ہے جس کا ذکر قرآن کی اس آیت میں ہے
* سانچہ:قرآن-سورہ 2 آیت 58
اور (وہ وقت بھی یاد کرو) جب ہم نے کہا تھا کہ اس بستی میں (جو تمھارے سامنے ہے) داخل ہوجاؤ اور اس میں جہاں سے چاہو خوب کھاؤ (پیو) اور دروازے میں سجدہ کرتے ہوئے داخل ہونا اور کہتے جانا حطۃ ہم تمھاری خطائیں معاف کر دیں گے اور نیکوکاروں کو مزید فضل و کرم سے نوازیں گے۔
باب سے مراد بیت المقدس کا ایک دروازہ ہے جو باب حطہ کے نام سے مشہور ہے۔ بعض اس قریۃ سے مراد اریحا مراد لیتے ہیں۔ ان کے نزدیک الباب سے مراد اس شہر کا کوئی بھی دروازہ ہے اور اس کے سات دروازے بتائے جاتے ہیں۔ فمن قال ان القریۃ اریحا قال ادخلوا من ای باب کان من ابوابھا وکان لہا سبعۃ ابواب اور جن کے نزدیک القریۃ سے مراد بیت المقدس ہے ابواب سے مراد بیت المقدس کا خاص دروازہ ہے جیسے باب حط کہتے ہیں ومن قال ان القریۃ ہی بیت المقدس قال ہو باب حطۃ۔
حطۃ۔ کے معنی اترنا، نازل ہونا۔ ای انزلہ اس نے اسے اونچی جگہ سے نیچی جگہ رکھا چنانچہ کہتے ہیں حططت الرحل میں نے سواری سے پاؤں اتار کر نیچے رکھ دیا۔ اور یہاں حطۃ سے مراد یہ ہے حط عنا ذنوبنا (اے اللہ) ہمارے گناہ ہم سے اتار دے (یعنی اپنے گناہوں کے بوجھ کو ہلکا کرنے کی دعا کرو) ۔

## حوالہ جات

زمرہ:قرآن میں مذکور شخصیات
زمرہ:یروشلم کے نواح
زمرہ:یروشلم میں عرب محلے
قشریات

**قشریات** **یا خولدار** (علمی نام: Crustacea) مفصلی پایہ جانوروں میں سے ایک گروہ ہے جس کے جسم پر سخت خول ہوتا ہے اور عموماً پانی میں یا بانی کے قریب رہتے ہيں۔ موجودہ زمانے میں اس گروہ میں 25 ہزار قسمیں ہیں۔ اس جانداروں میں سے کیکڑا، کَر کند، کریل اور جَمبری سب سے مشہور ہیں۔
## توصیف
ہر خول دار کے پاس مرکب ہونے والے آنکھیں، جبڑے کا ایک جوڑا اور ینٹینا کے دو جوڑے (جس پر کیمیايي مواد تحلیل کرنے والے رسیپٹرز ہیں) ہيں۔ اس کا جسم سر، سینہ اور پیٹ پر مشتمل ہوتا ہے۔ خولداروں کے جسموں پر کئی بار تبدیل ہونے والے خول ہوتے ہيں جو نامیاتی اورمعدنی مواد پر مشتمل ميں۔

## خولداروں کی تقسیم
* Branchiopoda -
* Remipedia -
* Maxillopoda
* Ostracoda -
* Malacostraca -

## حوالہ جات
* Světem zvířat Bezobratlí autoři: Jan Hanzák, Ladislav Halík, Marie Mikulová Vydalo nakl. Albatros 1973

زمرہ:مفصل پایاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سرخ فہرست کے کم تشویشناک انواع
زمرہ:قشریے
وادی طوی

**وادی طوی**۔ کوہ طور کے دامن میں جو وادی ہے اس کا نام طوی ہے، یہااں حضرت موسی کو رسالت کا شرف اورپہلی وحی عطا کی ان مقامات میں سے ہے جنھیں اللہ تعالیٰ نے خصوصی تقدس عطا فرمایا ہے قرآن میں اس کا ذکر دو جگہ ہے
* سانچہ:قرآن-سورہ 20 آیت 12
بیشک میں ہی تمھارا رب ہوں سو تم اپنے جوتے اتار دو، بیشک تم طوٰی کی مقدس وادی میں ہو
* سانچہ:قرآن-سورہ 79 آیت 16
جب ان کے رب نے طوٰی کی مقدّس وادی میں انھیں پکارا تھا۔
اللہ تعالیٰ کا ارشاد ہے : انک بالواد المقدس طوی۔، المقدس سے مراد مطہر ہے، القدس کا معنی طہارت ہے۔ الارض المقدسہ سے مراد پاک زمین ہے۔ اس کو مقدس اس لیے کہا گیا ہے کیونکہ اللہ تعالیٰ نے یہاں سے کافروں کو نکال دیا تھا اور مومنین کو آباد کیا تھا۔ طویً ابن عباس اور مجاہد وغیرہ سے مروی ہے کہ یہ وادی کا نام ہے۔ ضحاک نے کہا : یہ عمیق گہری، گول وادی ہے جیسے کوئی لپٹی ہوئی چیز ہوتی ہے۔ جوہری نے کہا : طوی شام میں ایک جگہ کا نام ہے۔
* ابن ابی حاتم نے ابن عباس سے ” انک بالواد المقدس“ کے بارے میں فرمایا کہ اس سے مراد ارض مقدس ہے اور اس کو طوی کہنے کی وجہ یہ ہے کہ موسیٰ (علیہ السلام) اس وادی سے رات کو گذرے وہ لپیٹ دی گئی کہا گیا کہ اس طرح اور اسی طرح وادی لپیٹ دی گئی اور لپیٹنا رات کو ہوا اور پھر اس کو بلند کیا وادی کے اگلے حصے کی طرف اور یہ اللہ کے نبی موسیٰ (علیہ السلام) تھے (جن کے لیے زمین کو لیپٹ دیا گیا)
* ابن ابی شیبہ، عبد بن حمید اور ابن منذر نے مجاہد (رح) سے روایت کیا کہ (آیت) ” انک بالواد المقدس“ میں المقدس سے مراد برکتوں والی۔ طوی ایک وادی کا نام ہے۔
* ابن ابی حاتم نے مبشر بن عبید (رح) سے روایت کیا کہ طوی بغیر نون کے ہے ایلہ کی ایک وادی ہے اور یہ خیال کیا گیا کہ اس کو برکت کے ساتھ دو مرتبہ لپیٹ دیا گیا۔

## حوالہ جات

زمرہ:قرآن میں مذکور شخصیات
مشعر الحرام

**مشعر الحرام** عربی زبان کی ایک ترکیب ہے جس کا مفہوم ہے حرمت والا نشان۔ لفظ مشعر واحد اور اس کی جمع مشاعر ہے، درحقیقت یہ اسم ظرف ہے جس کے معنی علامت اور نشان کے ہیں۔ نیز مشاعر الحج کے معنی رسوم حج ادا کرنے کی جگہ کے ہیں، انھیں شعائر الحج بھی کہا جاتا ہے اس کا واحد شعیرہ ہے۔ چنانچہ المشعر الحرام کا مفہوم ہوا حرمت والا نشان حج جس سے مراد مزدلفہ ہے۔

اور تم پر اس بات میں کوئی گناہ نہیں اگر تم (زمانہ حج میں تجارت کے ذریعے) اپنے رب کا فضل (بھی) تلاش کرو، پھر جب تم عرفات سے واپس آؤ تو مشعر حرام (مُزدلفہ) کے پاس اللہ کا ذکر کیا کرو اور اس کا ذکر اس طرح کرو جیسے اس نے تمھیں ہدایت فرمائی اور بیشک اس سے پہلے تم بھٹکے ہوئے تھے۔
مشعر کے معنی معلم (نشان) ہے چونکہ یہ عبادت کا نشان ہے اس لیے اسے معشر کہتے ہیں اور عزت کی وجہ سے حرام سے موصوف ہے عندالمشعر الحرام کا معنی یہ ہے کہ مزدلفہ اور اس کے آس پاس کا سارا علاقہ اور وادی محسر کو چھوڑ کر تمام مزدلفہ موقوف ہے مشعر الحرام یا مزدلفہ۔ جب عرفات سے منی کی طرف جائیں اور عرفات کے دونوں کنارے چھوڑ دیں تو مزدلفہ شروع ہو جاتا ہے جس کی حد مازماں سے لے کہ محسر تک ہے اور دو پہاڑوں کے درمیان یہ سارا علاقہ مزدلفہ ہے جس کی حد مازمان اور وادی محسر مشعر الحرام میں شامل نہیں۔ حاجی حضرات یہاں مغرب و عشاء کی نمازیں اکٹھی کرکے پڑھتے ہیں۔
حبیب بن ابی ثابت کا بیان ہے کہ عطاء بن ابی رباح سے مشعر حرام میں موقف کے متعلق استفسار کیا گیا، انھوں نے جواباً کہا: کہ بطن وادی محسر کے آگے مزدلفہ کا موقف ہے۔ ان سے پوچھا گیا کہ جبل قزح تک ہے۔ اس کے بعد سارا خطہ مشعرحرام ہے۔

مشرق میں عرنہ اور مغرب میں محسر کے درمیان مزدلفہ واقع ہے ان دونوں وادیوں کے درمیان جس قدر پہاڑیاں، گھاٹیاں، نشیبی مقامات (ریت اور بالو)، ریگزار، راستے اورگزر گاہیں ہیں سبھی مشعر الحرام میں شامل ہیں۔

## حوالہ جات

زمرہ:مقامات
زمرہ:مکہ کی مساجد
زمرہ:مکہ کے محلے
زمرہ:حج
زمرہ:مزدلفہ
مازمان

**مازم** کا لغوی معنی و مطلب دو چیزوں کے درمیان تنگ مقام ہے خواہ دو پہاڑوں کے درمیان یا کسی وادی کے درمیان ہو۔
مازم تنگ راہ کو کہتے ہیں وادی کے تنگ راستہ کو مأزم کہا جاتا ہے، اسے دونوں کناروں کی وجہ سے لفظاً تثنیہ استعمال کیا جاتا ہے اور مأزمان بولا جاتا ہے۔
وہ جگہ جو مشعرالحرام اور عرفہ کے درمیان واقع ہے مأزمان سے موسوم ہے، امام اصمعی نے فرمایا:روایت میں وارد المازم مزدلفہ اور عرفہ کے درمیان ایک تنگ راستہ ہے۔
المازمان درحقیقت مزدلفہ اور عرفہ کے درمیان فاصل تنگ راستہ کا نام ہے۔ جو نہ مزدلفہ کا حصہ ہے نہ وہ عرفات کا حصہ ہے۔

## حوالہ جات
سیف الملوک (کتاب)

**سیف الملوک** کو سفر العشق اورمثنوئ عشق بھی کہا جاتا ہے یہ میاں محمد بخش کی تصنیف ہے۔ اس میں لگ بھگ دس ہزار اشعار ہیں۔
پنجابی زبان کے ممتاز صوفی شاعر میاں محمد بخش اپنے آفاقی پیغام، لافانی کلام اور اعلیٰ فنی محاسن کے سبب عالمی مرتبے کے شعرا میں شامل ہیں۔ ان کے کلام کو عوامی مقبولیت کی لازوال سند حاصل ہے۔ انھوں نے پنجابی زبان و ادب کو گراں بہا ادبی خزانے عطا کر کے اسے بے حد ثروت مند بنایا۔ بلا شبہ ان کی کتاب سفر العشق سیف الملوک ایک شعری و ادبی 'شاہکار 'ہے۔ چنانچہ ڈیڑھ صدی سے سیف الملوک کی مقبولیت میں اضافہ ہی ہو رہا ہے۔ میاں صاحب ایک فطری اور آفاقی شاعر تھے۔ وہ حُرمتِ الفاظ کے پاسبان اور شعری زبان کی حقیقت سے گہری واقفیت رکھتے تھے
میاں صاحب نے 1863ء میں سیف الملوک کی تسوید مکمل کی اور کہا جاتا ہے کہ یہ پہلے پہل1870ء میں لاہورسے شائع ہوئی۔ خود میاں صاحب سیف الملوک کے اشعار9191 اور9251 میں فرماتے ہیں کہ وہ خود لاہور تشریف لے گئے اور مولوی عبد اﷲ (جو ان کے رشتہ دار تھے)کے ہاں تین ماہ قیام کر کے پروف دیکھا۔ میاں محمد بخش لکھتے ہیں:
* شہر لاہور مبارک اندر صحت کیتی بہ کے
* مولوی عبد اﷲ جیو دے خانے اندر رہ کے
انیسویں صدی کے دوسرے نصف میں میاں محمد بخش کی تصنیف سیف الملوک کی اشاعت شمال مغربی ہندوستان کے ادب کی تاریخ میں ایک اہم سنگ میل کی حیثیت رکھتی ہے۔ سیف الملوک سے قبل برصغیر کے دوسرے صوفی شعرا کی تصانیف سے برصغیر کے بڑے حصے نے استفادہ کیا۔ لیکن سیف الملوک نے برصغیر میں کشمیر، پنجاب اور صوبہ سرحد کے دور افتادہ علاقوں کے باسیوں تک رسائی کر کے بڑی خدمت انجام دی۔ بالخصوص ریاست جموں کشمیر میں اس تصنیف کا اثر باقی تمام تصانیف کے مجموعی اثر سے بھی بڑھ کر ہوا۔ سیف الملوک کی اشاعت تک ان علاقوں میں علم و ادب صرف پڑھے لکھے لوگوں تک محدود رہا جن کی تعداد آٹے میں نمک کے برابر تھی۔
سیف الملوک ایک دہماکے کی مانند وارد ہوئی اور خاص کر ناخواندہ لوگوں میں ایک جادو اثر تشہیر کی حامل ہوئی۔ چند ہی برسوں میں یہ کتاب ہر گرہستی کا ضروری جزو بن گئی۔ اس کتاب کے ہر دلعزیز ہونے کی کئیی وجوہ تھیں، اول یہ کہ چونکہ مصنف نے مختلف مقامی زبانوں مثلا پہاڑی، پوٹھوہاری، پنجابی اور ہندکو کے امتزاج کو ذریعہ اظہار بنایا، چنانچہ ضروری ہوا کہ اسی طور اس کے قارئین کا حلقہ بھی وسیع ہوا۔ علاوہ ازیں کتاب چونکہ شاعری میں لکھی گئی جس کی کہانی ایک اچھوتے رومانی پلاٹ پہ محیط ہوئی، لہٰذا قارئین کا حلقہ ایک دہماکے کی طرح پھیلا۔ سیف الملوک کی اشاعت سے پہلے تمام رومانی لوک کہانیوں کی بنیاد خالصتا انسانی رومان پر محیط رہیں لیکن سیف الملوک کے مصنف نے اس کتاب کے پلاٹ میں ایک جدت کا اضافہ کیا اور ایک انسان شہزادے اور پری شہزادی کی رومانی داستان انتہائی مہارت کے ساتھ پیش کی، چنانچہ مصنف نے اس کی تائید میں دو الہامی کتابوں کا حوالہ بھی پیش کیا اور اس رومانی داستان کی تائید دو انبیا یعنی حضرت داؤد اور حضرت سلیمان کی زبانی پیش کی

## حوالہ جات

زمرہ:1870ء کی کتابیں
زمرہ:پاکستانی لوک کہانیاں
زمرہ:پنجابی لوک کہانیاں
زمرہ:حکایات
زمرہ:صوفیانہ ادب
وادی محسر

**وادی محسر** ایک ایسی جگہ ہے جو منٰی اور مزدلفہ کے مابین حد فاصل ہے۔ وہ دونوں میں سے کسی کا حصہ نہیں ہے۔
حرم عرفات کے بعد فورا شروع ہوجاتا ہے۔ سوائے وادی محسر کے کسی بھی جگہ کا استثناء نہیں کیا، محسر نہ تو مشعر ہے نہ مزدلفہ کا حصہ ہے اور نہ منیٰ کا۔
ابرہہ حاکم یمن لشکر عظیم لے کر جس میں ہاتھی بھی تھے خانہ کعبہ کو منہدم کرنے چڑھ آیا، جب وادی محسر میں پہنچا تو سمندر کی طرف سے کچھ پرندے آئے، ان کے پنجوں اور چونجوں میں مسور اور چنے کی برابر کنکریاں تھیں انھوں نے ان کنکریوں کو لشکر پر پھینکنا شروع کیا، یہ کنکریاں بندوق کی گولی کی طرح لگتی تھیں اور ہلاک کردیتی تھیں، اکثر تو اس عذاب سے ہلاک ہوئے اور دوسرے بھاگ گئے اور دوسری بڑی بڑی تکلیفیں اٹھا کر مر گئے،

## حوالہ جات

زمرہ:مقامات
زمرہ:وادیاں
گوگیرہ

**گوگیرہ**۔ گوگیرہ یونین کونسل ہے جو ضلع اوکاڑہ کا ایک بہت پرانا قصبہ ہے اس کا پورا نام بنگلہ گوگیرہ ہے جو 1857ء کی جنگِ آزادی میں اس علاقہ کا ہیڈ کوارٹر اور صدرمقام تھا۔ اسی وجہ سے اج اسے بنگلہ گوگیرہ کی بجاے صدر گوگیرہ بھی کہتے ہیں۔ آج بھی لارڈ برکلے کی قبر گوگیرہ میں موجود ہے جو اس وقت گوگیرہ کا کمشنر تھا لیکن کھرلوں کے ہاتھوں برٹش حکومت کو شکست ہوئی جس کا بدلہ لینے کے لیے انگریز حکومت نے ساہیوال اور اوکاڑہ کو الگ کر دیااور پھر منتگمری (ساہیوال )صدر نئے شہر منٹگمری (ساہیوال) میں منتقل کر دیا۔ یہ اوکاڑہ شہر سے 24 کلومیٹر فیصل آباد روڈ پر واقع ہے
تحریر رانا مہر علی۔

## حوالہ جات

زمرہ:ضلع اوکاڑہ کی یونین کونسلیں
زمرہ:ضلع اوکاڑہ کے آباد مقامات
زمرہ:ویکی ڈیٹا سے مختلف مختصر وضاحت
آل لوط

**آل لوط** سے مراد لوط علیہ السلام کی قوم نہیں بلکہ ان کے رفقا و پیروکار ہیں، جن میں ان کی بیوی جو ایمان نہ لائی وہ بھی شامل نہیں۔

## قرآن میں ذکر
آل لوظ کا ذکر قرآن میں چار مرتبہ آیا ہے۔
* سورۂ حجر آیت 59:
* سورۂ حجر آیت 61: 
* سورہ نمل آیت 56: 
* سورہ قمر آیت 34: 

## آل لوط سے مقصود
آل لوط سے مراد حضرت لوط علیہ السلام کے گھر والے بھی ہیں اور آپ کے ایماندار پیروکار بھی ۔
* علامہ آلوسی فرماتے ہیں
: المراد بآل لوط ہو عليه السلام ومن تبع دينه كما يراد من بني آدم آدم وبنوه۔
آل لوط سے مراد لوط (علیہ السلام) اور وہ سب ہیں جنھوں نے آپ کے دین کو قبول کیا جیسے بنی آدم سے مراد آدم (علیہ السلام) اور ان کی نسل تمام ہے۔

## آل کے خاص معنی
آل بیوی بچوں سب کو کہا جاتا ہے متبعین بھی آل میں داخل ہیں کیونکہ لوط (علیہ السلام) کی مومن اولاد اور سب متبعین کو نجات ملی لیکن آل لوط سے مراد حضرت لوط کے اہل میں سے جو مومن تھے۔ جس میں خود حضرت لوط علیہ الصلا ۃ و السلام اور ان پر ایمان لانے والے لوگ ہیں جن میں حضرت لوط علیہ الصلاۃ و السلام کی بیوی شامل نہیں، کیونکہ وہ مومنہ نہیں تھی، البتہ لوط علیہ الصلاۃ و السلام کی دوبیٹیاں ان کے ساتھ جن کو نجات دی گئی۔
## اولاد معنوی
آل لوط سے یہاں پر مراد حضرت لوط کی صرف صلبی اولاد نہیں بلکہ آپ کی معنوی اولاد بھی اس میں داخل ہے، یعنی آپ کے اتباع اور پیروکار کہ ان سبھی کو اس نجات سے سرفراز فرمایا گیا۔ ان کی تابعداری اور ان کے دین کے پیروکار ہی صرف آل لوط میں شمار ہوتے ہیں۔
آل لوط سے مراد ان پر ایمان لانے والے تھے، اسی لیے لوط (علیہ السلام) کی بیوی کے بارے میں فورًا ہی کہا گیا کہ وہ کافروں کے ساتھ رہ جائے گی اور ضرور ہلاک کی جائے گی، اس لیے کہ وہ ایمان نہیں لائی تھی۔

## حوالہ جات

زمرہ:لوط
سیپونیفیکیشن

**سیپونیفیکیشن** نام ہے اس کیمیائی تعامل کا جس میں ایک اساس(الکلی، سوڈیم ہائڑرکسائڑ یا پوٹیشم ہائڑرکسائڑ ) کو تیل سے ملایا جاتا ہے تاکہ صابن اور گلائسیرال بنیں۔ اس عمل کے لیے ناریل کا تیل، زیتون کا تیل، کیسٹر آیل، پالم ایل اور بہت سے دوسرے تیل استعمال ہوتے ہیں۔ جانوروں کی چربی بھی استعمال ہو سکتی ہے، مثلا، گاے کی چربی، بھینس کی چربی، بھیڈ کی چربی وغیرہ۔ الکلی کی موجودگی میں 115 فارنہائٹ درجہ حرارت پر تیل گلایسیرال اور صابن میں تبدیل ہوتا ہے۔ دراصل ہوتا یہ ہے کہ چربی ٹرائگلائسیرائڈ وں کی بنی ہوتی ہے اور تیل بھی ٹرایگلائسیرائڈوں کے بنے ہوتے ہیں اور الکلی کی موجودگی میں ٹرائگلايسیرائڈ اپنے حصوں میں تقسیم ہوتا ہے، یعنی گلایسیرال اور چربی ترشوں میں۔ یہ چربی ترشے الکلی سے مل کر پابی اور نمک بناتے ہیں۔ جو نمک اس صورت میں بنتا ہے اسسے صابن کہتے ہے۔ الکلی گلایسیرال اور چربی ترشوں کے دومیان جوڑون کو توڑتی ہے اور ہر ایک ٹرائگلایسیرايڈ کوتین چربی ترشوں کے سالموں اور ایک کلایسیرال کے سالمے میں توڑتی ہے اور پھر اس الکلی کا ہائڑراکسل گروہ ترشہ کے ایچ پازیٹیو آین سے مل کر پانی بناتا ہے اور الکلی کی دھات ترشوں سے مل کر صابن بناتی ہے۔ سوڈیم کی صابن سخت ہوتی ہے اور پوٹیشیم کی صابن ملایم ہوتی ہے، جو سوڈیم کلورائڑ ملانے پر سخت ہوجاتی ہے۔ گلیسیرال پیچھے رہ جاتا ہے۔
## حوالہ جات

زمرہ:کیمیا
زمرہ:کیمیائی عوامل
زمرہ:اساس (کیمیا)
زمرہ:ویکی ڈیٹا سے مختلف مختصر وضاحت
زمرہ:1823ء میں سائنس
زمرہ:فرانس میں 1823ء
چترالی (ضد ابہام)

چترالی سے مراد حسب ذیل ہو سکتے ہیں:
# چترالی زبان
# چترال کے لوگ یا اس علاقے سے متعلق

زمرہ:ویکی ڈیٹا سے مختلف مختصر وضاحت
کسانہ

**کسانہ** ،گجر قوم کی ایک گوت کا نام ہے۔ یہ لفظ کشان کی بگڑی ہوئی صورت ہے۔
کسانہ لوگ بھارت ،پاکستان اور افغانستان میں پائے جاتے ہیں۔ بھارت میں یہ لوگ ریاست جموں و کشمیر ،بھارتی پنجاب ،اتر پردیش، ہماچل پردیش،دہلی،راجستھان،ہریانہ ,گجرات اور مہاراشٹر میں بکثرت آباد ہیں۔ بھارتی گجرات میں سب سے بڑی قوم یھی ہے۔
پاکستان میں آزاد جموں و کشمیر، ہزاره، سوات، پنجاب اور ملک کے دیگر علاقوں میں یہ لوگ آباد ہیں۔
افغانستان میں بھی یہ لوگ پائے جاتے ہیں۔
ضلع گجرات میں کسانہ اور پنجن کسانہ کے نام سے علاقے موجود ہیں،

قدیم کتبہ جات اور تحریروں میں کشان خاندانوں نے اپنے آپ کو کشان ( Kashan ) لکھا ہے۔ جس سے ظاہر ہے کہ گجروں کی کسانہ گوت کا اصل لفظ کشان ہے۔ جو قدیم خروشی رسم الخط سے واضح ہے۔ کشان خاندان کا سب سے بڑا اور نامور راجا مہاراجا کنشک کشان تھا۔ کشان گجر تھے جو وادی ستلج بہاولپور سے ملنے والے ایک کتبے سے ثابت ہے جس میں کشانوں نے اپنی سلطنت کا نام " گجرات " رکھا.افغانستان کے علاقے " رباط " سے 1907ء میں ملنے والے ایک کتبے میں مہاراجا کنشک کشان نے اپنے آپ کو " گذر " (گجر ) لکھا ہے۔ ایران میں ایک شہر کا نام " کشان " ہے۔ رانا علی حسن چوھان گرجر صاحب نے اپنی کتابوں تاریخ گرجر اور مختصر تاریخ گرجر میں بھی کشان کا ہی لفظ استعمال کیا ہے۔ تک گجر گوت ہے۔ ٹیکسلا شہر بھی کشان گجر خاندان کا بسایا ھوا ہے،

## مشاہیر
* حضرت مولوی غلام رسول عالمپوری رح کسانہ (شاعر)
* عارف کسانہ (صحافی)
* اسرار کسانہ ( صحافی )
* تحریک انصاف کے مرکزی رہنماء عمر کسانہ
* یاسین کسانہ (سیاسی و سماجی کارکن/پینسرہ/کسانہ ایسوسی ایٹ)

## نگار خانہ

## حوالہ جات

زمرہ:گجر
زمرہ:ضد ابہام صفحات
زمرہ:بھارت کے نسلی گروہ
قمررئیس بہرائچی

**ڈاکٹر [[قمر رئیس]] بہرائچی** کی ولادت 1956 میں شہر بہرائچ کے محلہ شخیاپورہ میں ہوئی تھی۔ آپ کی ولادت سے پہلے ہی آپ کے والد کا انتقال ہو گیا تھا جس کی وجہ سے آپ کے اہل خانہ نے ماں کے ساتھ ظلم زیادتی کرنے لگے۔ جس وجہ سے آپ کی والدہ آپ کو اپنے مایکہ میں لے گئی اور وہی پرورش ہوئی۔ قمر رئیس نے ایم۔ اے۔ تک تعلیم حاصل کی۔ پھر ہومیوپیتھ کا امتحان پاس کرکے ہومیوپیتھ ڈاکٹر کے طور پر محلہ ناظرپورہ میں مطب کھولا اور خدمت خلق اور ادبی خدمات میں لگ گئے۔
## ادبی خدمات
قمر صاحب کو بچپن سے ہی شعر و شاعری کا شوق تھا۔ قمر صاحب درجہ 8 میں تھے جب ایک غزل لکھ کر ایک استاد کو دکھائی جسے دیکھ کراستاد نے ہمت افزائی کی۔ شہر بہرائچ کے محلہ ناظرپورہ میں آپ کی کلینک کے قریب ہی بزرگ استاد شاعر جناب عبرت بہرائچی کا گھر واقع ہے جہاں قمر صاحب دن میں ایک بار ضرور جاتے تھے اور۔ عبرت صاحب سے اصلاح لیتے تھے۔ ملک کے معروف رسائل اخبارات میگزین میں آپ کے کلام شائع ہوتے رہے۔ آپ کے 4 شعری مجموئے۔ شائع ہو چکے ہیں۔
## ادبی شخصیات سے رابطہ
ڈاکٹر قمر رئیس بہرائچی کا بہرائچ کے ادبی حلقہ میں بہت احترام کی نظر سے دیکھا جاتا تھا۔ آپ کا ادبی حلقہ بہت وسیع تھا۔ آپ اظہار وارثیاور عبرت بہرائچی کے شاگرد تھے اور روز ڈاکٹر عبرؔت بہرائچی ان کے گھر پر جاتے تھے۔ ڈاکٹر مبارکؔ بہرائچی،اطہر رحمانی،منظورؔ بہرائچی سے آپ کے گہرے تعلوقات تھے۔
## وفات
ڈاکٹرقمر رئیس کا انتقال 19فروری 2016 کو ہوا جمعہ کے روز ہواحرکت قلب بند ہو جانے سے ہوا۔ اگلے دن مولوی باغ قبرستان میں آپ کی تدفین ہوئی جس میں شہر کے تمام شعرا نے بھی شرکت کی اور پرنم آنکھوں سے الوداع کیا۔
## نمونہ کلام

## حوالہ جات

* دبستان بہرائچ (مطبوعہ 2015)

## بیرونی روابط
* http://www.alhassanain.com/urdu/book/book/language_and_literature_library/court/intikhab_e_hamdu_munajaat/025.html
* http://www.shiastudies.com/library/Subpage/Book_Matn.php?syslang=4&id=640&id_matn=31824
* http://islamicblessings.com/upload/Intikhab%20e%20Hamdu%20Munajaat.pdf
* http://www.punjnud.com/ViewPage.aspx?BookID=5794&BookPageID=161506&BookTitle=Intekhab%20Hamd-o-Menajat%20Part%20B

## مزید دیکھے

زمرہ:1956ء کی پیدائشیں
زمرہ:2016ء کی وفیات
زمرہ:اتر پردیش کے شعرا
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
کیپسول

300px|تصغیر|بائیں|سخت کیپسول
300px|تصغیر|بائیں|نرم کیپسول
300px|تصغیر|بائیں|سخت کیپسول جس میں مائکروگولی ہیں
200px|تصغیر|بائیں|سخت کیپسول کے سائز
**کیپسول** (علمی نام: *Capsule*) ادویاتی قسموں میں سے ایک بیضوی قسم ہے جس میں ادویاتی مادہ جامد یا تیل کی شکل میں ہوتا ہے۔ کیپسول دو اقسام (نرم کیپسول اور سخت کیپسول) میں تقسیم کیے جاتے ہيں۔ کیپسول دہنی خوراک کی شکل یا دُبُری اِدخال کی شکل میں ہوتی ہے۔

## تاریخ
کيپسول کا پہلا ذکر 1833ء میں ملتا ہے۔ اس زمانے ميں پہلا کیپسول ایف موتھز (F.Mothes) اور ایس ڈیوبلین (S.Dublane) کی جانب سے بنایا گیا تھا۔

موتھز نے ایک مختصر شکل کیپسول کی شکل میں گرم جلیٹن ڈالا اور اس طرح سے اس نے ایک کیپسول بنایا۔ کيپسول کی صنعتی تیاری 1933ء میں شروع ہوئی۔

## نرم کیپسول
جلیٹن کے کیپسولوں ميں سے ايک قسم ہے جس ميں تیل یا ایملشن ميں تحلیل ہونے والا طبی مادہ ہوتا ہے۔ اس کیپسول کے اقسام نگلے جاتے ہیں یا مقعد میں ڈالے جاتے ہیں۔

## سخت کیپسول
جلیٹن کے کیپسولوں ميں سے ايک الگ قسم ہے جو دو حصوں (ڈھکن اور کنٹینر) ميں تقسیم ہوتا ہے اور جامد طبعی مواد پر مشتمل ہوتا ہے۔ اس میں جامد طبعی مواد کے علاوہ ادویاتی خُرد شکلیں (مائکرو یعنی باریک کیپسول یا باریک گولی) بھی ہو سکتی ہیں۔

اس کیپسول میں پرت ہو سکتی ہے جو کیپسول ميں شامل ہونے والے طبعی مواد میں شامل تیزاب کے اثر سے حفاظت کرتی ہے۔ مائیکرو گولی میں شامل کیپسول کی کارروائی مدت معیاری گولی کی اثر انگیزی کی میعاد عام طور سے دستیاب معیاری گولی سے طویل ہو سکتی ہے۔

## سخت کیپسول کا سائز

## حوالہ جات
* Technologie farmaceutických výrob : Jiří Sajvera 1992

زمرہ:ادویاتی اشکال
زمرہ:ادویاتی کیمیا
زمرہ:صنعت دواسازی
زمرہ:خوراک کی شکلیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:منشیات
رشحہ

بیگم دختر ہاتف، متخلص به رَشحہ قاجار دور کی ایرانی شاعره تھیں۔
ان کے والد ہاتف اصفہانی , ان کے شوہر میرزا علی اکبر، متخلص به «نظیری», ان کے بیٹے میرزا احمد متخلص به «کشتہ» اور ان کے بھائی سید محمد متخلص به «سحاب» سبھی شاعر تھے۔

لیکن بیگم کا شعری مقام ان کے بھائی «سحاب» سے بلندتر ہے۔ وه سادات سے تھیں۔ محمود میرزا "تذکره نقل مجلس" میں لکھتے ہیں کہ رشحہ ایک زبردست شاعره تھیں۔ اور وه «لالہ خاتون, مہروی ہروی اور مہستی گنجوی جو بزرگ و بهترین خواتین شعرا ہیں کی ہمسر اور ہم مرتبہ ہیں۔»

دیوان شعر بیگم تین ہزار اشعار پر مشتمل تھا۔ ان کے سو اشعار "تدکره نقل مجلس" نے نقل کیے ہیں۔

### نمونہ اشعار
جفا و جور تو عمری بدین امید کشیدم 

کہ بینم از تو وفایی گذشت عمر و ندیدم

سزای آنکہ ترا برگزیدم از ہمہ عالم

ملامت ہمہ عالم بین چگونہ شنیدم

فلک کینہ گرا دوش به آہنگ جفا

نیم شب پای فرو ہشت به کاشانہ ما

گفتم از بہر چہ کار آمدہ ای گفت کہ جور

گفتم از بہر چہ تقصیر بود گفت: وفا

ہر کجا نام زدانش ہمہ آفاق حجاب

ہر کجا ذکر به نامش ہمہ افلاک حیا

### حواله جات
#http://anjoman.tebyan.net/newindex.aspx?pid=17257&threadID=593642
زمرہ:ایرانی شاعرات